Halima Dangote da manyan daraktoci 5 sun ajiye aiki daga kamfanin Dangote ▷ Legit.ng
Halima Dangote da manyan daraktoci 5 sun ajiye aiki daga kamfanin Dangote
2 months ago 14430 views by Muhammad Auwal
Manyan daraktocin kamfanin Dangote Flour Mills mallakin fitaccen attajiri, Aliko Dangote sun yi murabus daga mukamansu tare da ajiye ayyukansu, domin baiwa yan baya daman shigowa a dama dasu.
Rahoton jaridar Daily Nigerian ta ruwaito shugaban kwamitin gudanarwar kamfanin, Asu Ighodalo tare da wasu manyan daraktocin kamfanin guda 5 ne suka yi murabus, wanda hakan zai bada daman nada wasu sabbin daraktoci guda 4.
Ita sakatariyar kamfanin, Aisha Isa ta tabbatar da lamarin, inda ta bayyana sunayen sauran daraktocin da suka yi murabus kamar haka; Olakunle Alake, Arnold Ekpe, Yabawa Lawan Wabi, Thabo Mabe, da kuma Halima Dangote.
Ajiye aikin na wadannan daraktoci keda wuya, sai kamfanin ta maye gurabensu da sabbin mutane da zasu cigaba da tafiyar da kwamitin gudanarwar kamfanin da suka hada da Venkataramani Srivathsan, Chandrasekaran Balaji, Mukul Mathur da Anurag Shukla.
A wani labarin kuma, Kaakakin majalisar wakilai, Femi Gbajabiamila ya dauki nauyin kulawa da wata jaririya mai suna Halima Abubakar da aka haifa da wata matsalar rashin lafiya a jahar Katsina, inda ya biya mata kudin asibiti a babban birnin tarayya Abuja.